आज क्रिकेट, बैडमिंटन और हॉकी जैसे खेलों में लीग प्रणाली का उपयोग किया जा रहा है। क्यों न इस लीग प्रणाली को शेष भारतीय खेलों में भी प्रयुक्त किया जाए, जिससे भविष्य में अन्य खेलों के खिलाड़ियों को बेहतर अवसर और आर्थिक स्थिरता मिल सके। अब समय आ गया है जब सभी खेल संघों में भी सफाई अभियान चला कर संगठनों का बेहतर प्रबंधन और अच्छे खिलाड़ियों को तैयार करने का जिम्मा पेशेवर और सक्षम पूर्व खिलाड़ियों और प्रशिक्षकों को दिया जाए ताकि खेलों इंडिया कार्यक्रम खेलों को आगे बढ़ाने के लिए एक जन आंदोलन का रूप धारण कर सके तथा भारत खेलों में भी एक महाशक्ति के रूप में तेजी से उभर सके।